Arion banki í Fjallabyggð er styrktaraðili fréttaumfjallana um Knattspyrnufélag Fjallabyggðar í sumar . KF mætir Sindra á Ólafsfjarðarvelli í 3. deild karla , laugardaginn 2. júní kl. 16:00 . Þetta er fyrsti leikur liðins á Ólafsfjarðarvelli í sumar , en liðið hefur leikið heimaleikina í vor á Akureyri . Það má búast við stemningu á vellinum enda sjómannadagshelgin í gangi og margir viðburðir Fjallabyggð . Lið KF er með 3 stig eftir 3 leiki og þurfa á sigri að halda til að færa sig nær efstu liðum . Sindri hefur tapað öllum sínum þremur leikjum en hafa samt skorað í þeim 5 mörk og fengið á sig 9 . KF hefur hins vegar aðeins skorað 2 mörk í 3 leikjum . Sinisa Kekic er þjálfari Sindra og með liðinu leika 5 erlendir leikmenn . KF tapaði síðasta leik gegn Einherja á Vopnafirði 2 - 0 og vilja bæta það upp í þessu leik . KF er nýbyrjað að geta æft á Ólafsfjarðarvelli eftir veturinn , en þeir hafa fram til þessa æft í Boganum á Akureyri og á KA svæðinu . Ný Vallarsjoppa hefur verið byggð á Ólafsfjarðarvelli , en þar er hægt að kaffi og meðlæti í hverjum heimaleik .